РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/53-21

10. март 2021. године

Б е о г р а д

**З А П И С Н И К**

**ДЕСЕТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 02. МАРТА 2021. ГОДИНЕ**

Седница је почела у 8,30 часова.

Седницом је председавао Владимир Ђукановић, председник Одбора.

Седници су присуствовали чланови Одбора: Велибор Милојчић, доц. др Михаило Јокић, Ђорђе Комленски, Јелена Жарић Ковачевић, Тома Фила и Сања Јефић Бранковић.

Седници је присуствовао и: Дејан Кесар, заменик члана Жарка Мићина, Весна Кришанов, заменик члана Биљане Пантић Пиље и Дубравка Краљ, заменик члана Владана Заграђанина.

Седници нису присуствовали чланови Одбора: Сања Лакић, др Александар Мартиновић, Небојша Павловић, Ненад Барош, Ђорђе Дабић, Драган М. Марковић и Даниел Ђивановић, нити њихови заменици.

Седници су присуствовали и: Иван Јовичић, заменик председника Високог савета судства и изборни члан Високог савета судства из реда судија и Наташа Ђелић, шеф одсека за статусна питања судија.

Председник Одбора је ставио на гласање, а чланови и заменици чланова Одбора су **једногласно** утврдили следећи

Д н е в н и р е д:

1. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-210/21 од 9. фебруара 2021. године).

**ПРВА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-210/21 од 9. фебруара 2021. године).

**Иван Јовичић**, заменик председника Високог савета судства и изборни члан из реда судија рекао је да је Високи савет судства спровео поступак предлагања кандидата у складу са законоским оддредбама. Такође, навео је да је цео поступак био транспарентан.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и предложио:

* Да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Привредни суд у Београду, Други основни суд у Београду, Основни суд у Крагујевцу, Прекршајни суд у Крагујевцу и Прекршајни суд у Крушевцу.
* Да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведене предлоге.

Седница је завршена у 8,45 часова.

СЕКРЕТАР ПРЕДСЕДНИК

Сања Пецељ Владимир Ђукановић